Subject: Töökohal joobe kontrollimise regulatsioon
From: "Dana Kadanik - MKM" <[email-masked]>
To: "Irina Meldjuk - AKI" <[email-masked]>
Cc: Eva Põldis - MKM <[email-masked]>, "info - AKI" <[email-masked]>
Date: Thu, 12 Feb 2026 11:30:38 +0200

Tere!

Annan märku, et halduskoormuse vähendamise eelnõu - töötervishoiu ja 
tööohutuse seadus (koos ELTTS, MKS ja SMS muudatustega) liigub teisele EIS 
kooskõlastusringile. Kuni eelnõu liigub meie majasiseses 
dokumendihaldussüsteemis, edastan teile mitteametlikult kommenteerimiseks 
uuendatud joobe kontrolli regulatsiooni. Võrreldes eelmise ringiga on:

*

	sätestatud tööandjale kohustus kehtestada ettevõttes kord, kuidas joovet 
tuvastatakse ja tutvustada seda kõikidele töötajatele. Selline lähenemine on 
valitud, et jätta paindlikkus nendele tööandjatele, kes juba täna 
kontrollivad paljude töötajate joovet töökohal (nt VKE, Enefit, TLT jt) ning 
teevad seda oma sisekorra alusel, kuid veidi erinevalt (nt erinevad 
vaidlustamise võimalused ja alternatiivid). Seletuskirjas on toodud, 
millised on need minimaalsed osad, mida kord hõlmama peab;
*

	sätestatud on joobe mõõtmise tulemuste säilitamise tähtaeg 10 aastat, mis 
on ühtlustatud hetkel kehtiva TTOS-i regulatsiooniga kui kaua tööandja peab 
säilitama töötaja tervisekontrolli otsuseid. Samas soovime siin teie 
tagasisidet, kas andmete säilitamise tähtaega peaks olema lühem, näiteks 3 
aastat (rahalise nõude esitamise üldine tähtaeg). Alternatiivina saame 
kaaluda ka näiteks sellist sõnastust, et andmed säilitatakse 1 aasta alates 
mõõtmisest ja juhul, kui tööandjal on joobest tulenevalt pooleli 
(töö)vaidlus või näiteks tööõnnetuse uurimine, siis säilitatakse andmeid 
vaidluse/menetluse lõpuni;
*

	lisaks on eelnõud täiendatud selliselt, et põhjendatud kahtlust ei ole vaja 
kui töötaja kui töötaja viibib suurema ohuallikaga seotud töökeskkonnas, nt 
viibib territooriumil, kus on kemikaalide ladu, kus tööstuses töötavad 
suured liinid vms (näitlik loetelu seletuskirja osas).

Eelnõu: 
<https://eelnoud.valitsus.ee/main/mount/docList/d1569fe5-e67d-400c-83eb-98e6c206231d> 
https://eelnoud.valitsus.ee/main/mount/docList/d1569fe5-e67d-400c-83eb-98e6c206231d
Ootaksime teie esmast tagasisidet võimalusel 20. veebruariks, andke märku, 
kui vajate rohkem aega, siis saame tagasisidet arutada pigem teise 
kooskõlastusringi ajal, kui eelnõu on teile ametlikult liikunud.

Lugupidamisega

	Dana Kadanik
nõunik
Töösuhete ja töökeskkonna osakond
Majandus- ja Kommunikatsiooniministeerium
+372 5912 6091  <mailto:[email-masked]> [email-masked]
www.mkm.ee <https://www.mkm.ee>  | Suur-Ameerika 1, Tallinn